**KONKURRANSEGRUNNLAG**

Konkurranse om

innovasjonspartnerskap

etter forskriftens del I og III

for anskaffelse av

Staut – kjøretøysperre til å stole på

**Prosjekt nytt regjeringskvartal**

Saksnr. 2020/1004

**Innhold**

[1 GENERELL BESKRIVELSE 5](#_Toc66862483)

[1.1 Oppdragsgiver 5](#_Toc66862484)

[1.2 Beskrivelse av leveransen 5](#_Toc66862485)

[1.3 Språk 5](#_Toc66862486)

[1.4 Viktige datoer 6](#_Toc66862487)

[2 BAKGRUNN 7](#_Toc66862488)

[3 REGLER FOR INNGÅELSE OG GJENNOMFØRING AV INNOVASJONSPARTNERSKAP 8](#_Toc66862489)

[3.1 Anskaffelsesprosedyre 8](#_Toc66862490)

[3.2 Kunngjøringer 8](#_Toc66862491)

[3.3 Gjennomføring av konkurransen 8](#_Toc66862492)

[3.4 Gjennomføring av innovasjonspartnerskapet 10](#_Toc66862493)

[3.5 Tilbudspremie 11](#_Toc66862494)

[3.6 Honorar ved innovasjonspartnerskap 12](#_Toc66862495)

[3.7 Materielle og immaterielle rettigheter 12](#_Toc66862496)

[3.8 Krav til arbeids- og lønnsvilkår 12](#_Toc66862497)

[3.9 Skatteattest 13](#_Toc66862498)

[3.10 Taushetsplikt 13](#_Toc66862499)

[3.11 Vedståelsesfrist 13](#_Toc66862500)

[3.12 Oppdatering av konkurransegrunnlaget 13](#_Toc66862501)

[3.13 Tilleggsopplysninger 14](#_Toc66862502)

[4 DET EUROPEISKE EGENERKLÆRINGSSKJEMAET (ESPD) 14](#_Toc66862503)

[4.1 Generelt om ESPD 14](#_Toc66862504)

[4.2 Nasjonale avvisningsgrunner 14](#_Toc66862505)

[4.3 Samlet angivelse for alle kvalifikasjonskrav i ESPD skjemaet 15](#_Toc66862506)

[5 KVALIFIKASJONSKRAV 15](#_Toc66862507)

[5.1 Leverandørens registrering, autorisasjon mv. 15](#_Toc66862508)

[5.2 Leverandørens økonomiske og finansielle kapasitet 16](#_Toc66862509)

[5.3 Leverandørens tekniske og faglige kvalifikasjoner 16](#_Toc66862510)

[6 UTVELGELSESKRITERIER 18](#_Toc66862511)

[7 TILDELINGSKRITERIER 18](#_Toc66862512)

[7.1 Tildelingskriteriene 18](#_Toc66862513)

[7.2 Evalueringsmetode 19](#_Toc66862514)

[8 INNLEVERING AV FORESPØRSEL OM DELTAKELSE I KONKURRANSEN 19](#_Toc66862515)

[8.1 Om Mercellportalen 20](#_Toc66862516)

[8.2 Forespørselens utforming 20](#_Toc66862517)

[8.3 Om Mercellprtalen 21](#_Toc66862518)

[9 INNLEVERING AV TILBUD OG TILBUDSUTFORMING 22](#_Toc66862519)

[9.1 Tilbudets utforming 22](#_Toc66862520)

[8.4 Tilbudets utforming 22](#_Toc66862521)

[8.5 Presentasjon av tilbud 22](#_Toc66862522)

[9 VEDLEGG 23](#_Toc66862523)

# GENERELL BESKRIVELSE

## Oppdragsgiver

Statsbygg leder en rekke av landets største og mest komplekse byggeprosjekter. Vi forvalter kulturarv, drifter toppmoderne eiendommer og gir staten råd i viktige byggesaker med stort nedslagsfelt. Til enhver tid har vi over 100 pågående prosjekter. I alt har vi over 2300 bygninger i Norge og utlandet i porteføljen.

Vi tar vårt samfunnsoppdrag på alvor, og bruker posisjonen vår til å dyrke frem en mer klimavennlig, digital og seriøs byggebransje.

Oppdragsgivers kontaktperson er:

|  |  |
| --- | --- |
| Navn: | Marius Botten |
| e-post | marius.botten@statsbygg.no |

Eventuelle spørsmål kan rettes til kontaktpersonen per e-post.

Det skal ikke være kontakt/kommunikasjon med andre personer hos oppdragsgiver hva gjelder denne konkurransen enn nevnte kontaktperson.

## Beskrivelse av leveransen

Statsbyggs beskrivelse av leveransen følger av *Bilag 1: Oppdragsgivers behovsbeskrivelse og krav* til Avtale om innovasjonspartnerskap (heretter omtalt som partnerskapsavtalen). Et utkast til partnerskapsavtalen med bilag er vedlagt dette dokumentet.

## Språk

All skriftlig og muntlig kommunikasjon i forbindelse med denne konkurransen skal foregå på norsk. Språkkravet gjelder også selve tilbudet.

## Viktige datoer

Oppdragsgiver har lagt opp til følgende tentative tidsrammer for prosessen:

|  |  |
| --- | --- |
| Aktivitet | Tidspunkt |
| Utlysning på Doffin og TED | 24.03.2021 |
| Frist for å stille spørsmål til kvalifiseringsprosessen | 08.04.2021 kl. 1300 |
| Påmelding til informasjonsmøte | 08.04.2021 |
| Informasjonsmøte om innovasjonspartnerskapet | 09.04.2021 kl. 1000 |
| **Frist for å levere forespørsel om å bli kvalifisert** | **23.04.2021 kl. 1300** |
| Meddelelse om resultat av kvalifiseringen | 05.05.2021 |
| Frist for begjæring om midlertidig forføyning | *15 dager regnet fra dagen etter meddelelse om avvisning av leverandør eller meddelelse om at leverandøren ikke er valgt ut til å gi tilbud, jf. anskaffelsesforskriften § 20-7 andre ledd.*14.05.2021 |
| *Eventuell tilbudskonferanse* | 18.05.2021 |
| Frist for å stille spørsmål til tilbudsprosessen | 19.06.2021 |
| **Frist for å levere tilbud** | **02.08.2021 kl. 1300** |
| Tilbudsåpning | 02.08.2021 kl. 1500 |
| Evaluering/Forhandling | Uke 31- uke 34 |
| Meddelelse om valg av leverandører | 30.08.2021 |
| Utløp av karensperiode | 10.09.2021 |
| Kontraktsinngåelse | 13.09.2021 |
| Tilbudets vedståelsesfrist | 13.12.2021 |

Det gjøres oppmerksom på at tidspunktene etter tilbudsfrist er foreløpige.

# BAKGRUNN

Byggingen av det nye Regjeringskvartalet vil strekke seg over hele 2020-tallet. Det er ønskelig at prosjektet skal være en pådriver for innovasjon og utvikling for norske leverandører. Etter planen innebærer prosjektet at tre store bygninger rives, tre bygninger rehabiliteres og at det bygges fem nye bygninger fordelt på tre byggetrinn. Alle departementene, med unntak av Forsvarsdepartementet, skal holde til i det nye kvartalet.

Rundt departementsbygningene skal det etableres perimetersikring med et ytre og et indre perimeter. Det vil være behov for driftssikre, bevegelige kjøretøysperrer som skal sikre funksjonene i Regjeringskvartalet og for å regulere trafikk inn og ut av området. Kjøretøysperrene skal i tillegg fungere godt for alle som bruker byrommene i og rundt regjeringskvartalet, inkludert varetransport, gående og syklende. Det er et uttalt mål at det nye Regjeringskvartalet skal fremstå åpent og inviterende.

Det er kartlagt en rekke utfordringer knyttet til dynamiske kjøretøysperrer i nordisk klima, da disse blir eksponert for stor slitasje og har tilsvarende stort behov for service og utskifting. I allerede monterte løsninger har man erfart at slitasje i form av salting, brøyting, erosjon, store temperatursvingninger, dårlig drenering og vanninntrengning i denne sammenheng spiller en betydelig rolle. Resultatet er et behov for service og hyppig utskifting av kjøretøysperrer.

Vedlikehold og utskifting av kjøretøysperre er også utfordrende i en bysituasjon hvor kontinuerlig drift er høyt prioritert. Dagens løsninger av kjøretøysperrer krever i stor grad hyppig vedlikehold på stedet, noe som medfører stenging av gater og andre tiltak som påvirker byen negativt og forsinker prosessene rundt logistikk og annen trafikal flyt. Derfor er altså ikke kun utfordringene for eier av installasjonene knyttet til drift, økonomi og miljø, men også indirekte samfunnsmessige konsekvenser for drift av byer.

Statsbygg mener at det bør ligge muligheter i å finne nye løsninger som kan ivareta samme krav til sikkerhet og funksjon, men på en måte som bidrar til enklere drifts- og vedlikeholdsløsninger enn de man kjenner i dag.

# REGLER FOR INNGÅELSE OG GJENNOMFØRING AV INNOVASJONSPARTNERSKAP

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del III. Konkurransen følger prosedyren konkurranse om innovasjonspartnerskap, jfr §13-1(3).

Oppdragsgiveren vil inngå partnerskapskontrakter med opptil to tilbydere.

## Kunngjøringer

Konkurransen starter når konkurransedokumentet har blitt kunngjort på Doffin og TED. I Bilag 1 til partnerskapsavtalen beskrives utfordringen som oppdragsgiver ønsker å løse og de krav som oppdragsgiver har til løsningen.

## Gjennomføring av konkurransen

Gjennomføring av konkurransen omfatter følgende stadier:

1. Prekvalifisering av tilbydere

Konkurranse om å inngå innovasjonspartnerskap innledes med en pre-kvalifiseringsfase. Bare de tilbyderne som oppfyller kvalifikasjonskravene og har blitt invitert vil få anledning til å levere tilbud. Mer informasjon om kvalifikasjonskrav finner man i kapittel 5 i dette dokumentet.

Oppdragsgiver planlegger å invitere opptil seks tilbydere til å gi tilbud. Dersom flere enn seks kvalifiserte tilbydere leverer forespørsel om deltakelse til konkurransen vil oppdragsgiver selektere blant disse tilbydere på grunnlag av utvelgelseskriteriene i kapittel 6 i dette dokumentet.

1. Utarbeidelse av tilbud:

Tilbydere som har blitt prekvalifisert og invitert til det, utarbeider et tilbud. Tilbud skal utarbeides på bakgrunn av anskaffelsesdokumentene, og sendes til oppdragsgiver innen tilbudsfristens utgang. Tilbydere har mulighet til å stille spørsmål til konkurransegrunnlaget før utløp av spørsmålsfrist.

Det gjøres oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1b). En slik avvisning vil utelukke mulighet for å få forhandle om sitt tilbud.

1. Evaluering av tilbud

Oppdragsgiver påbegynner evalueringen av innkomne tilbud etter tilbudsfristens utgang. Alle inviterte tilbydere vil få sine tilbud evaluert. Evalueringen vil bli foretatt på grunnlag av tildelingskriteriene. Se nærmere informasjon om tildelingskriterier i kapittel 7 i dette dokumentet.

Oppdragsgiver forbeholder seg retten til å redusere antall tilbud i gjennomførelsen av tilbudsevaluering første gang i forkant av forhandlingene.

1. Forhandlingsrunder

Tilbyderne vil etter innledende evaluering bli invitert til forhandlinger.

Partnerskapskontrakter vil ikke bli tildelt uten at det er gjennomført forhandlinger.

Oppdragsgiver forbeholder seg retten til å gjennomføre forhandlinger i flere runder. Forhandlinger tar utgangspunkt i tilbudsgivernes innledende tilbud.

Oppdragsgiver forbeholder seg rett til å redusere antall tilbud etter hver forhandlingsrunde.

Det vil bli adgang til å forhandle om endringer eller suppleringer av alle sider ved tilbudene. Vesentlig avvik og vesentlige endringer fra anskaffelsesdokumentene vil imidlertid ikke bli gjenstand for forhandlinger. Det vil ikke bli adgang til å forhandle om absolutte minstekrav eller tildelingskriterier i anskaffelsesdokumentene. Målet med forhandlingene er å optimere tilbudene i forhold til behovsbeskrivelsen (partnerskapsavtalens bilag 1).

1. Avslutning av forhandlingsforløpet

Oppdragsgiver avslutter forhandlingene når tilbudene er optimert i forhold til angitte behov i behovsbeskrivelsen (partnerskapsavtalens bilag 1). Oppdragsgiver kan basert på resultatene fra forhandlingsrundene revidere konkurransedokumentene. Eventuelle endringer i konkurransegrunnlaget som følge av forhandlingene skal umiddelbart sendes til alle de gjenværende leverandørene. I etterkant av slike endringer vil oppdragsgiveren gi leverandørene tilstrekkelig med tid til eventuelt å gi reviderte tilbud. Oppdragsgiver vil avslutte forhandlingene ved å sette en felles frist for mottak av endelige tilbud fra de gjenværende leverandørene.

1. Tildeling av partnerskapskontrakt

Etter forhandlingene og eventuelle oppdaterte tilbud vil endelig evaluering av tilbudene bli foretatt og kontrakt tildelt. Vurdering av de endelige tilbudene vil bli foretatt på grunnlag av tildelingskriteriene for konkurransen (se kapittel 7- Tildelingskriterier). Samtlige tilbydere vil bli underrettet om beslutningen. Oppdragsgiver har til hensikt å inngå partnerskapskontrakter med opptil to tilbydere. Partnerskapskontrakter kan tidligst inngås etter en karensperiode. Karensperioden er 10 dager regnet fra dagen etter meddelelse om valg av leverandør. Kontraktene anses som inngått når de har blitt signert av begge parter.

## Gjennomføring av innovasjonspartnerskapet

Når konkurransen er gjennomført og partnerskapskontrakt er inngått, starter gjennomføringen av innovasjonspartnerskapet. Gjennomføring av innovasjonspartnerskapet er regulert i kapittel 2 i kontrakt for partnerskapsavtale.

Innovasjonspartnerskapet gjennomføres med følgende faser:

* FASE 1: Utvikling i form av delleveranser

*Tentativ periode fra september 2021 til april 2022.*

* FASE 2: Partnerens utarbeidelse og test av endelig prototype  
  *Tentativ periode fra april 2022 til oktober 2022.*

-----------------------------------------------------------------------------------------------------------------

* FASE 3: Oppdragsgivers test og godkjenning av løsningen  
  *Tentativ periode fra oktober 2022 til juni 2023.*
* FASE 4: Opsjon på anskaffelse av løsningen

*Tentativ periode fra juni 2023 til desember 2023.*

Beregninger og verifiseringstesting underveis i prosessen vil gjennomføres i samarbeid mellom oppdragsgiver og NTNU/ SIMLab.

Det vil bli satt delmål/resultatmål for hver fase. Oppdragsgiver forbeholder seg retten til å avslutte innovasjonspartnerskapet eller redusere antallet partnere ved å si opp individuelle kontrakter på grunnlag av de avtalte delmålene. Vilkårene for oppsigelse er regulert i partnerskapskontraktens kapittel 2.

Fase 1-3 varer i maksimalt 24 måneder.

Utløsning av opsjon og kjøp av utviklet ytelse forutsetter at prisen på ferdig løsning ikke overstiger den i partnerskapsavtalens bilag 7 avtalte maksimumskostnader.

## Tilbudspremie

De prekvalifiserte deltakerne som blir invitert til å delta i konkurransen om innovasjonspartnerskap (maksimalt 6 tilbydere), og som leverer et komplett tilbud iht. kravspesifikasjon og konkurransebetingelser og som ikke avvises, vil være berettiget til en tilbudspremie på NOK 100.000,- inkl. mva.

Leverandøren skal på forespørsel spesifisere og dokumentere sine kostnader knyttet til oppdraget, slik at oppdragsgiver enkelt kan kontrollere fakturaen i forhold til det avtalte vederlag. Det er en forutsetning for utbetaling av honorar, at konkurranseforslagene leveres i samsvar med konkurransereglene.

Leverandøren må selv bære alle kostnader utover dette beløpet. Det vil ikke bli utbetalt vederlag til leverandører for arbeid knyttet til forespørselen om å bli pre-kvalifisert til konkurransen.

## Honorar ved innovasjonspartnerskap

Honorar for deltakelse i innovasjonspartnerskapet reguleres av partnerskapsavtalen.

Statsbygg har 9 millioner kroner tilgjengelig til innovasjonspartnerskapet. 1 million er avsatt til godkjenning i utviklingsfasen. Statsbygg har til hensikt å inngå to partnerskapsavtaler. De to innovasjonspartnerne har da maksimalt 4 millioner hver i støtte.

Honorar avregnes etter hver komplettert fase.

## Materielle og immaterielle rettigheter

Ordninger for immaterielle rettigheter er regulert kapittel 10 i partnerskapsavtalen.

Tilbydere beholder alle materielle og immaterielle rettigheter til alle resultater som utvikles eller utarbeides av tilbyderen selv i denne konkurransen, med mindre annet er avtalt i det enkelte tilfellet.

## Krav til arbeids- og lønnsvilkår

For dette oppdraget gjelder Forskrift om lønns- og arbeidsvilkår i offentlige kontrakter (Forskrift 8.februar 2008 nr. 112).

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med denne forskriften.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn seks måneder regnet fra fristen for å levere forespørsel om å delta i konkurransen eller tilbud.

Ved bygge- og anleggskontrakter skal også alle underleverandører levere skatteattest.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

I et innovasjonspartnerskap med flere partnere kan oppdragsgiveren ikke uten samtykke gi de øvrige partnere tilgang til løsninger eller andre fortrolige opplysninger som en partner har gitt innenfor rammene av partnerskapet. Et samtykke skal gjelde de bestemte opplysningene som oppdragsgiveren planlegger å gi tilgang til.

## Vedståelsesfrist

Leverandøren må vedstå seg sitt tilbud til det tidspunktet som er angitt i pkt. 2.4 ovenfor. Det opprinnelige tilbudet vedblir å være bindende selv om det fremsettes nye tilbud under forhandlingene.

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli formidlet til alle leverandører som har blitt invitert til å levere tilbud.

Tilbyderen oppfordres til å ta kontakt i god tid før tilbudsfristens utløp, slik at Statsbygg har muligheten til å vurdere om konkurransegrunnlaget skal endres, presiseres eller utdypes.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger hos oppdragsgiver ved oppdragsgivers kontaktperson.

Dersom det oppdages feil i konkurransegrunnlaget, bes det om at dette formidles skriftlig til oppdragsgivers kontaktperson.

## Avlysning av konkurransen og totalforkastelse – avviste tilbud

Statsbygg forbeholder seg retten til å avlyse konkurransen dersom det foreligger saklig grunn.

Statsbygg kan forkaste alle tilbudene dersom resultatet av konkurransen gir saklig grunn for det.

Avviste og forkastede tilbud vil ikke bli returnert.

## Avvik fra konkurransegrunnlaget

**Statsbygg oppfordrer til å gi tilbud uten forbehold eller avvik. Istedenfor å gi tilbud med forbehold og avvik bør leverandørene stille spørsmål til Statsbygg. Det understrekes at tilbyder har risikoen for uklarheter i eget tilbud og at uklarheter, forbehold og avvik kan medføre avvisning. Før tilbyder eventuelt avgir tilbud med forbehold eller avvik, bør de rettslige konsekvenser av dette derfor vurderes.**

Dersom forbehold eller avvik tas, skal forbehold/avvik klart fremgå av tilbudsbrevet. Forbehold/avvik skal være presise og entydige, slik at Statsbygg kan vurdere disse uten kontakt med tilbyder. Forbehold/avvik som ikke kan prises av Statsbygg, vil etter all sannsynlighet medføre avvisning av tilbudet.

Det er ikke adgang til å ta forbehold mot grunnleggende elementer i konkurransegrunnlaget.

Henvisning til standardiserte leveringsvilkår eller lignende vil bli betraktet som forbehold i den grad de avviker fra foreliggende konkurranseregler og kontraktsbestemmelser. Slike forbehold kan medføre at tilbudet avvises.

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut vedlagte ESPD skjema. Skjemaet skal leveres sammen med forespørselen om deltakelse.

Oppdragsgiver kan på ethvert tidspunkt i konkurransen be leverandøren levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

- §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Samlet angivelse for alle kvalifikasjonskrav i ESPD skjemaet

I denne konkurransen kan leverandørene i ESPD skjemaet gi en samlet erklæring om at han oppfyller samtlige av de kvalifikasjonskravene som kommer frem at dette konkurransegrunnlaget. Dette gjøres i ESPD skjemaets del IV seksjon a.

# KVALIFIKASJONSKRAV

For å kunne bli invitert til å levere tilbud til konkurransen (prekvalifisering) må interesserte leverandører fylle ut det elektroniske egenerklæringsskjema og vedlegge dokumentasjon på oppfyllelse av kvalifikasjonskravene nedenfor.

## Leverandørens registrering, autorisasjon mv.

| **Krav** | **Dokumentasjonskrav** |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest * Utenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert. |

## Leverandørens økonomiske og finansielle kapasitet

|  |  |
| --- | --- |
| **Krav** | **Dokumentasjonskrav** |
| Leverandøren skal ha tilstrekkelig økonomisk og finansiell kapasitet til å kunne utføre kontrakten. Kredittverdighet uten krav til sikkerhetsstillelse vil være tilstrekkelig til å oppfylle kravet. | * Statsbygg vil gjennomføre en kredittvurdering av tilbyder. * Tilbyder kan i tillegg bli bedt om å sende inn revisorbekreftede årsregnskaper, alternativt oppgi StartBANK ID. |

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha kvalifikasjoner innen forskning og utvikling, inkludert implementering av innovative løsninger som er relevant for prosjektet | 1. Beskrivelse av oppgaveforståelse (maksimalt to A4 sider) 2. Beskrivelse av kompetanse og erfaring til personell leverandøren råder over og kan benytte til dette oppdraget samt gjennomføringsevne (maksimalt seks A4 sider), herunder    * Prosjektgruppesammensetning    * Behov for/tilgang til fasiliteter som er nødvendig for innovasjonspartnerskapet. 3. Beskrivelse av leverandørens inntil tre mest relevante leveranser (maksimalt to A4 sider per referanseleveranse). Beskrivelsen må inkludere angivelse av:    * Oppdragets verdi    * Deltakelse i utviklingen (redegjør for hva slags stadium bidraget fant sted og prosentandel for bidraget ved samarbeid med andre utviklingsaktører),    * Tidspunkt og tidsramme for gjennomføringen    * Mottaker/oppdragsgiver (navn, telefon og e-post)\*    * Kort beskrivelse av prosjektet og leveransens relevans for dette oppdraget    * God visuell dokumentasjon (f.eks. i form av bilder)   \*Statsbygg forbeholder seg retten til å kontakte referanser. |

# UTVELGELSESKRITERIER

Dersom det melder seg flere enn seks leverandører som oppfyller minstekravene til kvalifikasjoner, vil oppdragsgiver rangere leverandørene etter følgende utvelgelseskriterier:

1. Kriterie a) Oppgaveforståelse (vektes 40%)
2. Kriterie b) Kompetanse, erfaring og gjennomføringsevne (vektes 40%)
3. Kriterie c) Referanseprosjektenes relevans i lys av oppdragsgivers behovsbeskrivelse (vektes 20%)

Dokumentasjon i henhold til tabellen i kapittel 5.3 legges til grunn for utvelgelsesvurderingen.

# TILDELINGSKRITERIER

## Tildelingskriteriene

Tildelingen skjer på basis av hvilket tilbud som har det beste forholdet mellom kostnad, kvalitet, og gjennomføringsmetodikk og tilbudt personell, basert på følgende kriterier:

| Tildelingskriterier | Dokumentasjonskrav | Vekt |
| --- | --- | --- |
| **Kostnad**   * Pris på utviklingsløp | Leverandøren skal oppgi priser på utvikling av løsningen opp mot de forespeilede fasene i innovasjonspartnerskapet.  Kostnader knyttet til eventuelle forbehold skal oppgi. | 10% |
| **Kvalitet**  Redegjørelse for hvordan tilbydere planlegger å løse behov og funksjonskrav i henhold til bilag 1. | Fylles ut i henhold til bilag 2.  Maksimalt 10 A4-sider | 60% |
| **Gjennomføringsmetodikk og tilbudt personell.**  kapasitet og plan for gjennomføring av oppdraget, og kompetanse på nøkkelpersonell. | Partneren skal her redegjøre (på maks 2 A4 sider) for den strategiske tilnærmingen knyttet til:   * Utvikling * Testing * Produksjon * Leveranse * Service og oppfølging   Punktene skal redegjøres for iht. foreslått fremdrift i bilag 4.   * CV for inntil 3 nøkkelpersoner per tilbyder. Hver CV skal være på maksimalt 2 A4 sider. | 30% |

## Evalueringsmetode

Tildeling av partnerskapskontrakt skjer på grunnlag av hvilke to tilbud som har det beste forhold mellom kostnad, kvalitet og gjennomføringsevne.

Statsbygg vil benytte fagressurser fra ulike relevante fagmiljøer ved evaluering av tilbudene.

# INNLEVERING AV FORESPØRSEL OM DELTAKELSE I KONKURRANSEN

Forespørselen skal leveres digitalt via Mercell-portalen; www.mercell.com.

## Om Mercellportalen

Forespørselen skal i sin helhet leveres elektronisk via Mercellportalen; www.mercell.com. Det samme gjelder for endring av forespørselen. Forespørsel levert på annen måte, vil bli avvist.

Følgende filformater aksepteres. Filene skal være fri for virus og ikke kryptert:

Tekstdokument: PDF/A, XML, TIFF eller Word

Tabeller: Excel

Bildefiler: JPEG eller TIFF

Kart: TIFF

Video: MPEG 2

Lyd: MP3, PCM eller PCM-basert Wave

**Infiserte og krypterte filer, samt filer i et annet format enn ovenfor angitt, vil bli avvist i Mercellportalen/Statsbyggs datasystem, og forespørselen evaluert som om slike filer ikke var levert.**

## Forespørselens utforming

Forespørselen skal leveres etter den utforming det elektroniske systemet for innlevering angir.

Forespørselen utformes med denne disposisjon:

* Søknad om prekvalifisering.
* Bekreftelse på at leverandøren forespør om deltakelse i konkurransen signert av person med kompetanse til å forplikte leverandøren.

Benytt vedlagte skjema.

* Forpliktelseserklæring fra annen virksomhet. Skal kun leveres dersom leverandøren støtter seg på kapasiteten til annen virksomhet. Disse virksomhetene må i tillegg levere separate egenerklæringer (se forskriften § 17-1(6).
* Angitt dokumentasjon for kvalifikasjonskrav og utvelgelseskriterier. Se kap.5. og 6.
* Firmaattest
* Beskrivelser av tekniske og faglige kvalifikasjoner jfr. pkt. 5.3
* Attest for skatt og merverdiavgift jfr. kap. 3.6

**I tillegg til ovennevnte dokumenter, skal ESPD fylles inn i Mercellportalen.**

Frist for innlevering av forespørsel om deltakelse er **23.04.2021 kl. 1300.**

## Om Mercellprtalen

For å kunne levere forespørsel via Mercellportalen, må man ha en bruker, og logge inn med denne.

Det anbefales at forespørselen leveres i god tid, minimum 1 time, før fristens utløp. Leverte tilbud kan endres helt frem til fristens utløp. Det sist leverte forespørsel regnes som den endelige forespørsel.

Forespørselen krever elektronisk signatur ved levering. Elektronisk signatur kan skaffes fra ulike leverandører, f. eks www.commfides.com, www.buypass.no eller www.bankid.no.

**NB! Vi gjør oppmerksom på at det kan ta noen dager å få levert elektronisk signatur, slik at denne prosessen bør settes i gang så snart som mulig.**

Statsbygg anbefaler at man tester ut signeringen med sertifikatet man har tilgjengelig snarest mulig (i god tid før fristen). Testfunksjonaliteten ligger i påmeldings- /tilbudsinnleveringsstegene.

Ved spørsmål om funksjonalitet i verktøyet eller hvis du har problemer med å få inngitt forespørsel, ta kontakt med Mercell Support på tlf: 21 01 88 60 eller på e-post: [support@mercell.com](mailto:support@mercell.com) i god tid før tilbudsfristens utløp.

# 9 INNLEVERING AV TILBUD OG TILBUDSUTFORMING

Dette kapittelet er kun aktuelt for de tilbyderne som har blitt kvalifisert og utvalgt til å få levere tilbud etter endt prekvalifiseringsrunde. Alle tilbydere må først levere forespørsel om deltakelse, inkludert dokumentasjon på oppfyllelse av krav i henhold til kapittel 5. Kvalifikasjonskrav, for så å avvente eventuell invitasjon til å levere tilbud. Leverandører som leverer forespørsel, men som ikke blir prekvalifisert og dermed ikke blir invitert til å levere tilbud, vil få beskjed om dette.

## 9.1 Tilbudets utforming

Følgende dokumenter skal leveres via Mercell-portalen:

* Tilbudsbrev signert av ansvarlig representant for leverandøren.
* Den etterspurte dokumentasjonen i tabellen for tildelingskriterier jfr. pkt. 7, herunder følgende bilag:
  + Utfylt bilag 2: Leverandørens løsningsspesifikasjon.
  + Utfylt bilag 4: Fremdriftsplan og gjennomføringsmetodikk.
  + Utfylt bilag 7: Samlet pris og prisbestemmelser for utviklingsløpet.
* CV’er for nøkkelpersonell

Frist for innlevering av tilbud er **02.08.2021 kl. 1300**

## Presentasjon av tilbud

Samtlige tilbydere vil få anledning til å presentere sitt tilbud for Oppdragsgiver etter tilbudsfristen. Hver tilbyder vil få 15-20 minutter til disposisjon. Presentasjonen skjer fortrinnsvis ved oppmøte, eventuelt ved elektronisk møte.

# VEDLEGG

Følgende vedlegg følger dette dokumentet:

1. Skjema ifbm. forespørsel om deltakelse
2. Skjema ifbm. forespørsel om tilbudsinnlevering
3. Avtale om innovasjonspartnerskap med bilag  
   Beskrivelse: Utkast til *Avtale om innovasjonspartnerskap* med bilagsdokument

Alle leverandører som leverer forespørsel om deltakelse i konkurransen skal fylle ut og legge dette skjemaet med forespørselen.

**Leverandøren skal fylle ut tabellen og signere under tabellen.**

|  |  |  |  |
| --- | --- | --- | --- |
| Firmanavn: |  | | |
| Org.nummer: |  | | |
| Postadresse: |  | | |
| Besøksadresse: |  | | |
| Telefonnummer: |  |  |  |

|  |  |  |  |
| --- | --- | --- | --- |
| Kontaktperson: |  | | |
| Telefonnummer: |  | Mobilnummer: |  |
| E-postadresse: |  | | |

|  |  |  |
| --- | --- | --- |
|  |  |  |
| Sted | Dato | Underskrift |
|  |  |  |
|  |  | Navn med blokkbokstaver |

Leverandører som er invitert til å levere tilbud skal fylle ut og levere dette skjemaet sammen med tilbudet sitt.

**Leverandøren skal fylle ut tabellen og signere under tabellen.**

|  |  |  |  |
| --- | --- | --- | --- |
| Firmanavn: |  | | |
| Org.nummer: |  | | |
| Postadresse: |  | | |
| Besøksadresse: |  | | |
| Telefonnummer: |  |  |  |

|  |  |  |  |
| --- | --- | --- | --- |
| Kontaktperson: |  | | |
| Telefonnummer: |  | Mobilnummer: |  |
| E-postadresse: |  | | |

|  |  |  |
| --- | --- | --- |
|  |  |  |
| Sted | Dato | Underskrift |
|  |  |  |
|  |  | Navn med blokkbokstaver |